text: Snevejret gav igen trafikproblemer
  18 januar 2010 kl. 09.02
  Falck har haft travlt - trafikken sneglede sig afsted imorges
  Sneen i nat gav store trafikproblemer imorges.
  Især på Esbjerg-egnen og i Trekant-området har der været problemer, og Falck har haft travlt - både med starthjælp og hjælp til bilister, der var kørt fast.
  Der skete dog kun småuheld.
  Dog kunne det være gået alvorligt galt på motorvejen ved Kolding i morges, hvor en lastbil kom i skred og spærrede motorvejen.
  Den efterfølgende bil ramte lastvognen, men bilisten slap med chock.
  